המטה הכללי של צה"ל

**[[מטה כללי|המטה הכללי]] של צבא הגנה לישראל** (או בקיצור: **המטכ"ל**) הוא מטה המפקדה הכללית של צה"ל.

## המפקדה הכללית
המפקדה הכללית היא המפקדה העליונה בצה"ל, בראשה עומד הרמטכ"ל, המפקד העליון בצה"ל. היא מורכבת מהרמטכ"ל ומהמטה הכללי.

המטה הכללי מהווה את מטה המפקדה הכללית, והוא מורכב מסגן הרמטכ"ל, ממטה מתאם וממטה מיוחד (מקצועי). תפקידו לבצע את הפעולות שייסיעו לרמטכ"ל לפקד על כוחות צה"ל ולשלוט עליהם ביעילות, כדי למלא את משימותיו.

המטה הכללי לא כולל בין החברים בו את מפקדי הפיקודים המרחביים הקדמיים – פיקוד הצפון, פיקוד המרכז ופיקוד הדרום, אך מימי הרמטכ"ל מרדכי מקלף בראשית 1953 הם משתתפים בדיוניו כמוזמנים קבועים.

### הרכב המפקדה הכללית
* הרמטכ"ל
* **המטה הכללי (מטה המפקדה הכללית)**
** סגן הרמטכ"ל, המשמש גם כראש מטה הצבא
** **המטה המתאם**, המורכב מאגפי המטה הכללי: אגף המבצעים, אגף המודיעין, אגף הטכנולוגיה והלוגיסטיקה, אגף התקשוב וההגנה בסייבר, אגף התכנון, אגף כוח האדם.
** **המטה המיוחד (המקצועי)**
*** **קציני ה[[חיל (צה"ל)|חיל]] הראשיים:** מפקד חיל האוויר, מפקד חיל הים, מפקד פיקוד העורף, קצין חי"ר וצנחנים ראשי, קצין שריון ראשי, קצין תותחנים ראשי, קצין הנדסה ראשי, קצין מודיעין ראשי, קצין תקשוב ראשי, קצין לוגיסטיקה ראשי, קצין טכנולוגיה ואחזקה ראשי, קצין הרפואה הראשי, קצין משאבי האנוש ראשי, קצין המשטרה הצבאית הראשי, קצין החינוך והנוער הראשי וקצין החיל הכללי הראשי.
*** מפקד זרוע היבשה
*** הפרקליט הצבאי הראשי (הפצ"ר)
*** דובר צה"ל
*** הרב הצבאי הראשי
*** ראש היחידה למחקר ופיתוח (מו"פ) במנהל למחקר ולפיתוח אמצעי לחימה ותשתית טכנולוגית (מפא"ת) שבמשרד הביטחון
*** היועץ הכספי לרמטכ"ל (היועכ"ל)
*** מתאם פעולות הממשלה בשטחים (המתפ"ש)
*** יועצת הרמטכ"ל לענייני מגדר (יוהל"ם)
*** ראש מערך מדעי ההתנהגות (ממד"ה)
*** מבקר צה"ל

## פורום המטה הכללי
לפי הוראות הפיקוד העליון, פורום המטה הכללי (פורום המטכ"ל) הוא פורום אלופי צה"ל וקצינים נוספים במטה הכללי המתכנס באופן עיתי לדיון בסוגיות על פי החלטת הרמטכ"ל.

בראש הפורום עומד הרמטכ"ל, וחברים בו אזרחים וקצינים, בהם כל הקצינים בדרגת אלוף (למעט ראש מנהלת גבולות ותפר במשרד הביטחון ונספח צה"ל בארצות הברית), וקצינים אחרים בדרגת תת-אלוף שמקצתם חברים גם במטה הכללי.

בפורום המטכ"ל מתארחים מפעם לפעם ראש הממשלה, שר הביטחון ובכירים אחרים במערכת הביטחון ובממשלה.

### חברי פורום המטה הכללי של צה"ל

## ראשי המטה הכללי של צה"ל לדורותיהם

מאז ועד היום עמדו בראשות צבא ההגנה לישראל 24 רמטכ"לים בדרגת רב-אלוף. ראש המטה הכללי המכהן וה-24 במספר הוא רב-אלוף אייל זמיר, שנכנס לתפקיד ב-5 במרץ 2025.

## מקום משכנו של המטה הכללי
כמה ימים לאחר קום המדינה עבר המטכ"ל מן הבית האדום שבתל אביב, לפסגת גן אברהם שברמת גן. לצורך כך פונו מספר בתים מדייריהם, ובית ההבראה "החלמה" שהיה במקום הפך למרכז המטה. ממנו ניהל דוד בן-גוריון את מלחמת העצמאות. מתחילת שנות ה-50 שוכן המטכ"ל בקריה שבתל אביב, בבסיס שבנובמבר 1996, שנה לאחר רצח ראש הממשלה יצחק רבין, נקרא "מחנה רבין". בשנת 1955 עבר המטכ"ל לבניין 22 שבמרכז בסיס זה, ובשנת 2005 עבר למגדל המטכ"ל שבצדו המזרחי של הבסיס.

## גלריה

קובץ:DAVID BEN GURION & SENIOR G.H.Q. STAFF OFFICERS.jpg|חבר המטה הכללי, עם ראש הממשלה ושר הביטחון דוד בן-גוריון, יוני 1957. יושבים, משמאל לימין: האלוף מאיר עמית, הרמטכ"ל משה דיין, דוד בן-גוריון, שמעון פרס, צבי צור, והאלוף דן טולקובסקי. עומדים מאחור - מימין, נחמיה ארגוב, גדעון שוקן, שמואל טנקוס, אלוף יצחק רבין, משה צדוק, אלוף-משנה יהושפט הרכבי, אלוף-משנה חיים בר לב ומאיר אילן.
קובץ:Joint Photo of Senior IDF Staff with Prime Minister and Minister of Defense David Ben-Gurion & Defense Ministry Officials on 1 May, 1961.jpg|חבר המטה הכללי, 1961. בשורה הראשונה (מימין לשמאל): שר החקלאות משה דיין, סגן שר הביטחון שמעון פרס, שר האוצר לוי אשכול, ראש הממשלה ושר הביטחון דוד בן-גוריון, הרמטכ"ל צבי צור ומנכ"ל משרד הביטחון אשר בן נתן. עומדים באמצע משמאל לימין: האלוף עזר ויצמן, האלוף מאיר עמית, מרדכי מקלף, יעקב דורי, חיים לסקוב, האלוף יצחק רבין, מפכ"ל המשטרה רב ניצב יוסף נחמיאס, אלוף-משנה חיים בן-דוד והאלוף יוחאי בן-נון. שורה עליונה מימין לשמאל: האלוף עוזי נרקיס, האלוף שלמה גורן, האלוף משה גורן, האלוף אהרון דורון, האלוף דוד אלעזר, האלוף צבי זמיר, האלוף אברהם יפה, האלוף מיכאל בן-גל והאלוף ישעיהו גביש
קובץ:Israeli officers with president Zalman Shazar at Beit Hanassi in Jerusalem. June 1967. D60-019.jpg|צילום משותף של נשיא המדינה זלמן שזר בבית הנשיא עם המטה הכללי של צה"ל, לאחר מלחמת ששת הימים, יוני 1967. בצילום, עומדים משמאל לימין, סגן אלוף אריה רז, האלוף חיים הרצוג, האלוף אלעד פלד, האלוף ישעיהו גביש, האלוף ישראל טל, האלוף דוד אלעזר, האלוף עזר ויצמן, האלוף שמואל איל, נשיא המדינה זלמן שזר, האלוף רחבעם זאבי, הרמטכ"ל רב-אלוף יצחק רבין, האלוף מתתיהו פלד, האלוף שלמה אראל, האלוף אריק שרון, יעקב חפץ, והאלוף שלמה גורן. יושבים מימין לשמאל - האלוף עוזי נרקיס, האלוף מרדכי הוד, משה גורן, האלוף אהרון יריב, האלוף אברהם יופה, האלוף חיים בר לב, האלוף יעקב פרי (פרולוב) והאלוף עמוס חורב.
קובץ:IDF's General Staff joint photo 1998.jpg|צילום משותף של נשיא המדינה עזר ויצמן ושר הביטחון יצחק מרדכי עם המטה הכללי של צה"ל במשרד הביטחון בתל אביב, 1998. בצילום, עומדים מאחור, מימין לשמאל - תת-אלוף מוטי בסר, האלוף זאב ליבנה, האלוף דן חלוץ, האלוף שלמה ינאי, האלוף אהרון זאבי-פרקש, האלוף יעקב עמידרור, תת-אלוף גיורא איילנד, תת-אלוף דורון אלמוג, האלוף במילואים יעקב אור והאלוף יהודה שגב. שורה אמצעית, מימין לשמאל - האלוף משה (בוגי) יעלון, האלוף יום טוב סמיה, האלוף גבי אשכנזי, האלוף גבי אופיר, האלוף משה עברי-סוקניק, האלוף אלכס טל, האלוף איתן בן אליהו, האלוף יצחק בן ישראל, האלוף עמוס מלכא ותת-אלוף שמעון חפץ. יושבים, שורה ראשונה, מימין לשמאל - אלוף במילואים משה גדרון, סגן הרמטכ"ל האלוף עוזי דיין, הרמטכ"ל רב-אלוף שאול מופז, נשיא המדינה עזר ויצמן, שר הביטחון יצחק מרדכי, האלוף גד נבון והאלוף אילן שיף.
קובץ:Reuven Rivlin hosting Forum Matkal at Beit HaNassi, February 2018 (5798).jpg|נשיא המדינה, ראובן ריבלין, מארח את פורום מטכ"ל בבית הנשיא, פברואר 2018. מימין לשמאל: **שורה עליונה** – מנכ"ל בית הנשיא הראל טובי, תא"ל (במיל) אילן הררי, תא"ל אריאלה לזרוביץ', האלוף דורון פיילס, האלוף יוסי בכר, האלוף אמיר ברעם, האלוף ליאור כרמלי, האלוף מוטי אלמוז, האלוף אהרון חליוה, האלוף יואב פולי מרדכי, תא"ל (במיל') דני גולד, תא"ל שרון אפק, תא"ל רונן מנליס, תא"ל בועז הרשקוביץ, אל"ם דניאל הגרי. מימין לשמאל: **שורה תחתונה** – האלוף מוני כץ, האלוף נדב פדן, האלוף תמיר ידעי, האלוף יואל סטריק, האלוף אביב כוכבי, נשיא המדינה ראובן ריבלין, הרמטכ"ל רא"ל גדי איזנקוט, האלוף ניצן אלון, האלוף אמיר אבולעפיה, האלוף עמיקם נורקין, האלוף קובי ברק והאלוף אלי שרביט.
קובץ:IDF's General Staff joint photo with president Isaac Herzog, August 2021 (cropped).jpeg|חלק מפורום המטה הכללי של צה"ל בתמונה משותפת עם נשיא המדינה יצחק הרצוג בביקורו במחנה רבין שבקריה, אוגוסט 2021. עומדים מימין לשמאל – תא"ל גברעם הגלילי, אלוף יניב עשור, אלוף דורון פיילס, תא"ל רן כוכב, אלוף מוטי ברוך, אלוף איתי וירוב, אלוף אבי גיל, תא"ל גיל פנחס, תא"ל עלא אבו רוקן, אל"ם אייל כהן. יושבים מימין לשמאל – אלוף יצחק תורג'מן, אלוף ליאור כרמלי, אלוף תומר בר, אלוף טל קלמן, אלוף תמיר הימן, אלוף עודד בסיוק, רא"ל אביב כוכבי, נשיא המדינה יצחק הרצוג, אלוף הרצי הלוי, אלוף עמיקם נורקין, אלוף יואל סטריק, אלוף אמיר ברעם, אלוף אליעזר טולדנו, אלוף אורי גורדין.
קובץ:IDF chiefs of Staff change of command ceremony, January 2023 LI.jpg|פורום מטכ"ל, ינואר 2023


## ראו גם
* הקריה
* משרד הביטחון
* ראש המטה הכללי

## לקריאה נוספת
* מאיר פינקל, **המטכ"ל - כיצד הוא לומד, מתכנן ומתארגן**, הוצאת מודן ומשרד הביטחון ההוצאה לאור, 2020.
* ניר מן, **תולדות מחנה המטכ"ל בשנים 1948**–**1955**, צה"ל: המחלקה להיסטוריה, 2006
* ניר מן, **הקריה בשנות כינוּנה 1948–1955**, ירושלים: כרמל והמרכז לחקר כוח המגן מייסודו של ישראל גלילי, 2012
* ניר מן, **בסיס המטכ"ל בקריה**, תל אביב: הוצאת משרד הביטחון, 2016

## קישורים חיצוניים

* 
* 
* 
* 

## הערות שוליים

*
*
צה"ל